तम्बाकू कंपनियां फिल्मों के माध्यम से युवाओं को धूम्रपान के प्रति प्रेरित करती हैं। चूंकि भारत एक ऐसा देश है जहां पर युवा अपने चहेते कलाकार के हर कार्य का अनुसरण करते हैं, अतः यहाँ पर फिल्मों में धूम्रपान का युवाओं पर बहुत ही प्रतिकूल प्रभाव पड़ता है और यही कारण है कि अधिकांश धूम्रपान करने वाले लोगों में धूम्रपान की शुरुवात 18 वर्ष की आयु से पहले होती है। इस संदर्भ में डॉ. एहसान लतीफ का कहना है कि "हर युवा का एक रोल मॉडल होता है जिसके स्वरूप को वह अपने जेहन में बसाये रहता है और जब वह रोल मॉडल को धूम्रपान करते हुए देखता है तो उसके व्यक्तित्व से प्रभावित होकर खुद भी धूम्रपान करने लगता है कि शायद ऐसा करके वह उसके रोल मॉडल जैसा सफल बन सकेगा"